
REFERAT DE APROBARE,

[bookmark: _Hlk93338373]În baza OUG nr. 57/2019 privind Codul adminsitartiv, cu modificările şi completările ulterioare prezint următoarele:
Printre  preocupările actuale ale administraţiei locale se află şi  implementarea Programului „Modernizare şi extindere sistem de alimentare cu apă oraş Boldeşti-Scăeni, judeţul Prahova”, finaţat în cadrul Programului „Anghel Saligny”.
Pentru implementarea programului de „Modernizare şi extindere sistem de alimentare cu apă oraş Boldeşti-Scăeni, judeţul Prahova” oraşul Boldeşti-Scăeni este obligat să actualizeze inventarul domeniului public propriu.
Componentele de bază ale Sistemul de alimentare cu apă a oraşului (clădire staţie de pompare, clorinare şi rezervor de apă, precum şi de cele 4 puţuri de apă)  se află pe teritoriul administrativ al comunei Lipăneşti, unitate administrativă care, în urma lucrărilor de cadastru local, a înregistrat terenurile aferente mijloacelor fixe mai sus menţionate ca făcând parte din domneiul public al UAT Lipăneşti, conform extraselor de carte funciară anexate.
Prin Hotărârea Consiliului Local nr. 25 din 30.01.2023 s-a aprobat preluarea în folosinţă gratuită a unor terenuri care sunt ocupate de clădire staţie de pompare, staţia de clorinare şi rezervorul de apă, precum şi de cele 4 puţuri de apă, mijloace fixe aparţinând sistemului de alimentare cu apă a oraşului. În urma adoptării hotărârii de preluare a fost încheiat contractul de comodat, nr. 78/2023.
Prin adresa nr. 3577/5.04.2024, comuna Lipăneşti solicită încheierea actului adiţional nr. 2 la contractul de comodat  pentru a se clarifica situaţia terenului în suprafaţă de 1007 mp pe care sunt amplasate clădirea staţiei de pompare, clădirea staţie de clorinare şi rezervorul de apă. UAT Comuna Lipăneşti a depus Referatul de admitere a documentaţiei de dezmembrare imobil, nr. 46977/27.03.2024, în baza căreia suprafaţa de 9656 mp proprietate-domeniu public al Comunei Lipaneşti se dezmembrează în două loturi ( lot.1 suprafaţa de 8649 mp, nr. cadastral 25545 şi lot.2 suprafaţa de 1007 mp,  nr cadastral 25546). 
Faţă de cele mai sus prezentate propun următoarele:
· [bookmark: _Hlk93338885]Modificarea anexei nr. 1 la HCL nr. 25/30.01.2023 referitor la situatia terenurilor preluate cu titlu gratuit;
· Modificarea art. 2.1 din contractul de comodat referitoare la terenul în suprafaţă de 1007 mp;
· Împuternicirea primarului pentru semnarea actului adiţional nr. 2 la contractul  de comodat în forma anexată prezentului referat.

